En 75-årig dement kvinde fra plejehjemmet Kastaniegården i Frederikshavn meldes savnet. Det oplyser Henrik Beck, vagtchef ved Nordjyllands Politi. Hun forlod plejehjemmet cirka klokken 15 torsdag. Hun er 150 centimeter høj og har gråt pagehår. Kvinden er iført en brun trøje og ternede brune bukser. Hun virker frisk og er godt gående. OPDATERET : Kvinden er fundet i god behold. Det oplyser Nordjyllands Politi på Twitter.

Opsummering:
Politiet efterlyste en 75-årig kvinde, der gik fra plejehjemmet i Frederikshavn torsdag eftermiddag. Hun er nu fundet i god behold.